**Și totuși te-am iubit...**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În temnița cu geamurile oarbe

pustiul îmi așterne pat în noapte

pe care nudă, inima se așază

în timp ce șoapte în minciuni valsează.

Seducătoare măști zâmbesc confuz,

se înalță muzica tăcerii în auz,

peste singurătatea nopții dau năvală

doruri în haină deasă de povară.

Flăcări se sting pe aripi de săruturi,

nopțile îngheață peste așternuturi,

minciunile au zugrăvit în gri

pereții cei fragili ai inimii.

Crestează timpul amintiri și doruri

în anotimpul acesta al uitării,

nestinse doruri încă-și plâng timid

ascunse în vatra pieptului, un vis.

Și totuși, te-am iubit temniță închisă,

chiar dacă-n ziduri iarna stătea prinsă,

chiar dacă nopților înlănțuite

le-ai pus cămăși cu vise zdrențuite...

21.01.2020